Río Arba

O río Arba ye un río aragonés, o primer d'os afluents d'o río Ebro por a suya marguin ezquierda en Aragón. En realidat anque en a suya desembocadura ye un solo río, l'Arba ye formato por a unión d'atros dos ríos, clamatos tamién Arba (Arba de Biel y Arba de Luesia), os suyos naixeders son en a Sierra de Santo Domingo en o termin municipal de Longars,Longars en la pachina web d'a Comarca de Cinco Villas. y baixan recollindo en os dos casos auguas procedents d'as sierras preperinencas, concretament d'a sierra de Luesia.

 Cheografía 
L'Arba de Biel naixe en a versant sud d'a sierra de Santo Domingo en o termino municipal de Longars. Fluye engalzato enta o sud por una val dica Luna a on s'ubre cuan dentra en a planeta de Cinco Villas. En Erla cambea de dirección enta l'ueste, rodiando por o sud o casco urbán d'a villa de Exeya d'os Caballers, dica que, poco mes adebant, s'une con l'Arba de Luesia. A la suya vegata, l'Arba de Luesia naixe en a versant sud d'a mesma Sierra de Santo Domingo. Dende allí baixa en dirección sud-ueste por Luesia y Malpica d'Arba dica Biota, a on s'ubre en dentrando en a planeta prenendo a dirección sud-este enta Exeya a on se troba con l'Arba de Biel y o Riguel.

Una vegada unitos l'Arba de Luesia y l'Arba de Biel, poco mes abaixo d'o casco urbán de Exeya, o cauz de l'Arba traviesa la parti sud d'o termin municipal d'ista villa y cruza de norte a sud tot o termin de Taust, dica desembocar a la fin en Gallur en o río Ebro.

 Vinclos externos 
 Datos alazetals www.caiaragon.com.

 Referencias 

Arba
Arba
Arba
Arba